Eivor Evenrud

Eivor Evenrud (1982) er norsk politiker (Ap), barnehagelærer og blogger. Hun var tidligere aktiv i Rødt og var dette partiets ordførerkandidat i Oslo i 2015.Rødt Oslo: Stem på en utfordrer 

 Biografi 
Evenrud ble født 9. mars 1982 på Gjøvik. Hun ble født sammen med sin tvillingbror. Hennes far var tømmermester, og moren jobbet administrativt i lokalavisen, Oppland Arbeiderblad.

Evenrud er utdannet barnehagelærer med erfaring som pedagogisk leder i barnehage. Hun har videreutdanning i pedagogisk veiledning, og har vært øvingslærer for barnehagelærerstudenter i praksis fra Høgskolen i Oslo og Akershus.

I juni 2022 opplyste hun om at hun ikke ville stille til gjenvalg i kommunevalget i 2023. Samme høst meldte hun seg ut av Rødt og kort tid etter inn i Arbeiderpartiet, der hun fikk plass på topp 10-lista i Oslo til Kommunestyre- og fylkestingsvalget i Norge 2023.

Høsten 2023 gikk hun inn som bystyremedlem for Oslo Arbeiderparti og ble fraksjonsleder for Kultur- og utdanning.https://oslo.arbeiderpartiet.no/representanter/135878-eivor-evenrud

 Bokutgivelse 
I november 2015 utgav Evenrud ut boka Kjære Karoline – Jeg er barnehagelæreren din. Hun har deltatt i den offentlige debatten om barnehagepolitikk, gjennom egen blogg.

 Referanser 

 Eksterne lenker 

  Eivor Evenrud om Oslopolitikken og veien fra Rødt til Arbeiderpartiet

Kategori:Rødt-politikere i Oslo
Kategori:Ap-politikere i Oslo
Kategori:Personer fra Gjøvik kommune
Kategori:Alumni fra Høgskolen i Oslo og Akershus
Kategori:Norske pedagoger
Kategori:Norske tvillinger